หุ้นสหรัฐปิดบวกเล็กน้อย
ตลาดหุ้นสหรัฐปิดบวก หลังข่าวการสลายขั้วอำนาจผู้นำลิเบีย  ขณะที่ราคาน้ำมันขยับลงเล็กน้อย
23 ส.ค. 2554

ตลาดหุ้นสหรัฐปิดบวก หลังข่าวการสลายขั้วอำนาจผู้นำลิเบีย  ขณะที่ราคาน้ำมันขยับลงเล็กน้อย
ตลาดหุ้นสหรัฐฯวานนี้(22 ส.ค.) อ่อนตัวลงและปิดบวกเล็กน้อยในช่วงท้ายของการซื้อขาย แม้ในช่วงต้นจะคึกคักและพุ่งทะยานอย่างแรง จากข่าวการล่มสลายทางอำนาจของผู้นำลิเบียที่บดบังข้อมูลทางเศรษฐกิจอันเศร้าสร้อยของอเมริกา
ดัชนีหุ้นดาวโจนส์ เพิ่มขึ้น 37.08 จุด (0.3 เปอร์เซ็นต์) ปิดที่ 10,854.73 จุด แนสแดค เพิ่มขึ้น 3.54 จุด (0.2 เปอร์เซ็นต์) ปิดที่ 2,345.38 จุด เอสแอนด์พี เพิ่มขึ้น 0.27 จุด (0.0 เปอร์เซ็นต์) ปิดที่ 1,123.80 จุด ขณะที่ราคาน้ำมันลอนดอนขยับลง แต่ตลาดนิวยอร์กกลับพุ่งแรง สืบเนื่องจากความหวังต่อเศรษฐกิจสหรัฐฯ  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน เพิ่มขึ้น 1.86 ดอลลาร์ ปิดที่ 84.12 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 26 เซนต์ ปิดที่ 108.36 ดอลลาร์ต่อบาร์เรล